नेपाल विद्युत् प्राधिकरण तथा ऊर्जा मन्त्रालय अन्र्तगतको विद्युत् विकास विभागले क्यू–४० कोआधारमा विद्युत् खरिद सम्झौता (पीपीए) र अनुमतिपत्र दिँदै आएको छ । अध्ययनका संलग्न टोली प्रमुख डा. केपी दुलाल आयोगको कार्यादेश अनुसारनै क्यू–४० मा अध्ययन गरिएको बताउँछन् । “क्यू–४० को आधारमा नदी प्रवाहलाई आधार मानी अहिले अध्ययन भएको हो,” उनी भन्छन्, “यो अन्तिम प्रतिवेदन होइन, अब जलाशययुक्त आयोजनाहरू कति हुन्छन् भनेर पनि अध्ययन हुन्छ ।” माग र बजारको आधारमा विद्युत्को क्षमता निर्धारण हुने बताउँदै क्यू–४० मा अध्ययन हुनुलाई अस्वभाविक रूपमा लिन नहुने उनी बताउँछन् ।
